सरल था हिंदी का पेपर, 81 केंद्रों सेे गायब रहे 379 परीक्षार्थी
भास्कर संवाददाता | होशंगाबाद
12वीं के हिंदी के पेपर के साथ बुधवार से बोर्ड परीक्षाएं शुरू हुईं। जिले के 81 परीक्षा केंद्रों पर पहले ही दिन 379 परीक्षार्थी गैरहाजिर रहे। 11157 विद्यार्थियों ने परीक्षा दी। छात्रों के मुताबिक पेपर सरल आया। परीक्षा में नकल पकड़ने के लिए जिला स्तर पर अलग-अलग 6 उड़नदस्ता टीमें बनाई गई। परीक्षार्थियों सहित परीक्षक और केंद्र अध्यक्ष को भी परीक्षा हॉल में मोबाइल और अन्य सामाग्री नहीं ले जाने दी गई। विद्यार्थियों के जूते मोजे तक बाहर उतरवाए गए। मोबाइल और बेग अलग कमरे में रखवाकर अंदर जाने दिया।
बोर्ड परीक्षा में नकल पकड़ने के लिए जिला स्तर पर 6 अलग-अलग टीमें तैयार की गई हैं। डीईओ अरविंद चौरागड़े ने बताया जिले के सभी थाना क्षेत्रों में एक टीम बनी है। कलेक्टर कार्यालय 1, आयुक्त कार्यालय 1, सभी ब्लाॅक शिक्षा अधिकारी की 1-1 टीम, सहायक आयुक्त आदिवासी विभाग की एक टीम, जिला शिक्षा अधिकारी कार्यालय की एक टीम नकलचियों पर नजर रखेगी।
जिला शिक्षा अधिकारी ने बताया पहले दिन परीक्षा में कोई नकल प्रकरण नहीं बना। सभी केंद्रों पर केंद्र अध्यक्ष और परीक्षक व परीक्षार्थी यों को किसी भी प्रकार की सामग्री नहीं ले जाने दी गई। नकल जांच के लिए जिले में 6 अलग-अलग टीमें तैयार की गई है।
शामिल हुए परीक्षार्थी
दर्ज संख्या उपस्थित अनुपस्थित
11537 11157 379
6 टीमें पकड़ेगी नकल
होशंगाबाद| परीक्षा देने के बाद कक्ष से बाहर आते विद्यार्थी।
hin_Deva bho_Deva hin_Deva hin_Deva hin_Deva hin_Deva hin_Deva unk bho_Deva hin_Deva